cyanic-selkie/wikianc huggingface dataset:
পেপ্যাল
জনস্বার্থ মামলা
২০০৪ সালের মার্চ মাসে পেপ্যাল এবং নিউ ইয়র্ক রাজ্যের এটর্নী জেনারেল ইলিয়ট স্পিৎজার, এই সমঝোতায় আসেন যে, পেপ্যাল তার ভোক্তাদের দায়িত্ব ও অধিকার আরো নিখুঁতভাবে প্রকাশ করবে এবং নিউ ইয়র্ক রাজ্য সরকারকে দেড় লক্ষ ডলার প্রদান করবে জরিমানা ও এই মামলার খরচ বহন করার জন্য।
২০০৭ সালের এপ্রিল মাসে দুটি এন্টি ট্রাস্ট মামলা করা হয় ই-বে/পেপ্যালের বিরুদ্ধে মাইকেল ম্যালোন কর্তৃক। মামলায় অভিযোগ করা হয়, যে ই-বে এবং পেপ্যালের সম্পর্ক একচেটিয়া বাজারের সৃষ্টি করে যা আমেরিকার এন্টি ট্রাস্ট আইনের পরিপন্থী।
৬৪নং ওয়ার্ড, ঢাকা দক্ষিণ সিটি কর্পোরেশন
৬৪নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৯ এর অন্তর্গত। এটি পূর্বে মাতুয়াইল ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৬৪ ঢাকা মহানগরের যাত্রবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন মাসুদুর রহমান মোল্লা।
বিবরণ
ওয়ার্ড নং ৬৪ ঢাকা মহানগরের কোনাপাড়া, পুরাতন পাড়াডগাইর, আইআরটিউবস ফ্যাক্টরি, ধার্মিক পাড়া, সিটি মিলস্, মল্লিকপাড়া ও পাড়াডগার নতুন পাড়া এলাকা নিয়ে গঠিত।
জর্জ টমাস (ক্রিকেটার)
জর্জ উইলিয়াম টমাস (জন্ম ১৪ নভেম্বর ২০০৩) একজন ইংরেজ ক্রিকেটার । ১০ আগস্ট ২০২১ সালে, অনুষ্ঠিত ২০২১  রয়্যাল লন্ডন ওয়ান-ডে কাপে সমারসেটের হয়ে  তার লিস্ট এ   ক্রিকেটে অভিষেক  করেন। ২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে ইংল্যান্ডের দলে সদস্য করা হয়েছিল।
ডেলিকন আরবিকাম
কমন হাউজ মার্টিন দ্বিপদ নাম ডেলিকন আরবিকাম, অনেকসময় এদেরকে উত্তরাঞ্চলের গৃহ মার্টিন (নর্দান হাউজ মার্টিন) অথবা ইউরোপের কিছু অংশে শুধু মাত্র হাউজ মার্টিন নামে ডাকা হয়, সোয়ালো পরিবারভুক্ত অভিবাসী স্বভাবের প্যাসারিন পাখি। এরা ইউরোপ, উত্তর আফ্রিকা এবং এশিয়ার কিছু অংশে বাস করে। শীত মৌসুম এরা সাব-সাহারান আফ্রিকা ও ট্রপিক্যাল এশিয়াতে বাস করে। এরা ওড়ার সময়ে পতঙ্গ ধরে খায় এবং যেখানে প্রচুর পতংগের উপস্থিতি আছে সেখানেই অভিবাসী হয়।
বর্ণনা
কমন হাউজ মার্টিন লম্বায় এবং ডানার বিস্তৃতি  এবং গড় ওজন ১৮.৩ গ্রাম। এদের উর্ধাংশের পালক নীলচে এবং নিম্নাংশ সাদা। এদের পা এবং চঞ্চু ক্ষুদ্র।
বাসস্থান
উপ প্রজাতি D. u. urbicum ইউরেশিয়ার পূর্বাঞ্চল থেকে মধ্য মঙ্গোলিয়া এবং ইয়েনিসেই নদী এবং মরোক্কো, টিউনিসিয়া ও উত্তর আলজেরিয়া বাস করে। এরা শীত মৌসুমে সাব সাহারান আফ্রিকায় অভিবাসী হয়। D. u. lagopodum ইয়েনসেই নদীর পূর্ব পাড় থেকে কলাইমা এবং দক্ষিণ থেকে উত্তর মংগোলিয়া ও উত্তর চীনে বাস করে। শীতকাল এরা দক্ষিণ চীন ও দক্ষিণ-পূর্ব এশিয়ায় কাটায়।
বেড়াইদ ইউনিয়ন
বেরাইদ ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
আয়তন ও জনসংখ্যা
লোক সংখ্যা : প্রায় ১৭৯৪৪ জন
পুরুষ :     ৯২০৪ জন।
মহিলা :    ৮৭৪০ জন।
দর্শনীয় স্থান
✓ বালু নদীর তীর ✓ নতুন বেরাইদ ব্রিজ ✓ বেরাইদ বড় মসজিদ ✓ নদীর তীরে করই গাছ
আনাম আমিন
আনাম আমিন (انعم امین; জন্ম: ১১ আগস্ট, ১৯৯২) পাকিস্তানের বিশিষ্ট প্রমিলা ক্রিকেটার। পাকিস্তান মহিলা ক্রিকেট দলের অন্যতম সদস্য তিনি। দলে তিনি মূলতঃ ধীরগতির বামহাতি অর্থোডক্স বোলার। পাশাপাশি ডানহাতে ব্যাটিংয়েও পারদর্শী তিনি। পাকিস্তান ক্রিকেট দলের পক্ষে একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করছেন তিনি। এছাড়াও, ঘরোয়া ক্রিকেটে লাহোর ক্রিকেট দলের পক্ষে খেলে থাকেন।
খেলোয়াড়ী জীবন
২০১৪ সালের এশিয়ান গেমসে দলের অন্যতম সদস্য ছিলেন। ৬ অক্টোবর, ২০১৪ তারিখে বাংলাদেশ সফরে কক্সবাজারে অনুষ্ঠিত খেলায় বাংলাদেশের বিপক্ষে তার ওডিআই অভিষেক ঘটে। ৬ অক্টোবর, ২০১৫ তারিখে একদিনের আন্তর্জাতিকে সেরা বোলিং পরিসংখ্যান গড়েন।
৮ মার্চ, ২০১৪ তারিখে স্বাগতিক বাংলাদেশের বিপক্ষে তার টি২০আই অভিষেক ঘটে। ১০ ফেব্রুয়ারি, ২০১৬ তারিখে পাকিস্তান ক্রিকেট বোর্ড কর্তৃক ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতার জন্য ঘোষিত দলে তাকেও অন্তর্ভুক্ত করা হয়। প্রথম দুই খেলায় তিনি ম্যান অব দ্য ম্যাচের পুরস্কার পান। তন্মধ্যে, ১৬ মার্চ চেন্নাইয়ে অনুষ্ঠিত খেলায় ৪/১৬ লাভ করলেও তার দল ওয়েস্ট ইন্ডিজের কাছে ৪ রানে নাটকীয়ভাবে হেরে যায়।
হাফিজ হুসাইন আহমেদ
প্রাথমিক ও শিক্ষা জীবন
হুসাইন আহমেদ ১৯৫১ সালে কোয়েটার একটি ধর্মীয় পরিবারে জন্মগ্রহণ করেছিলেন। শৈশবে তিনি আরবি, ইসলামি সাহিত্য, কুরআন, হাদিস এবং ফিকহ শিক্ষা লাভ করেন। তিনি একজন দেওবন্দি ধারার পণ্ডিত।তিনি ঐতিহ্যবাহী দারসে নিজামি পাঠ্যক্রমে সনদ অর্জন করেছিলেন
লরেন্স ক্লাইন
লরেন্স রবার্ট ক্লাইন একজন মার্কিন অর্থনীতিবিদ। তিনি ১৯৮০ সালে অর্থনীতিতে নোবেল পুরস্কার লাভ করেন।
হাফিজ হুসাইন আহমেদ
রাজনৈতিক জীবন
১৯৭৩ সালের শুরুর দিকে আহমেদ অস্থায়ী পর্যায়ে এবং পরবর্তিতে জাতীয় পর্যায়ে বেলুচিস্তান থেকে রাজনৈতিক জীবন শুরু করেছিলেন। তারপরে তিনি জমিয়ত উলামায়ে ইসলাম এবং পাকিস্তান জাতীয় জোটে গুরুত্বপূর্ণ পদে নেতৃত্ব দিয়েছিলেন। এবং তিনি পাকিস্তানের জাতীয় পরিষদে সংসদ সদস্যও ছিলেন।
লরেন্স ক্লাইন
জীবনী
ক্লাইস নেব্রাস্কায় জন্মগ্রহণ করেন। তিনি ১৯৪২ সালে ইউনিভার্সিটি অব ক্যালিফর্নিয়া, বার্কলে থেকে অর্থনীতিতে বিএ ডিগ্রি লাভ করেন। তিনি ১৯৪৪ সালে ম্যাসাচুসেট্‌স ইনস্টিটিউট অফ টেকনোলজি থেকে অর্থনীতিতে পিএইচডি ডিগ্রি লাভ করেন। তিনি ১৯৫৮ সালে পেন্সিল্‌ভেনিয়া বিশ্ববিদ্যালয় এর অর্থনীতি বিভাগে যোগ দেন।
মধুরা নায়েক
মধুরা হেমন্ত নায়েক (জন্ম: ১৯ জুলাই, ১৯৮৭) একজন ভারতীয় মডেল এবং অভিনেত্রী, যিনি পেয়ার কি ইয়ে এক থেকে কাহানী, ইস পেয়ার কো ক্যায়া নাম দ্যু, হাম নে লি হ্যাঁয়- শপথ এবং তুমহারি পাখি-এর মতো টেলিভিশন অনুষ্ঠানগুলিতে কাজ করেছেন।
কর্মজীবন
এছাড়াও তিনি ইউটিভি বিন্দাসের অনুষ্ঠান সুপারড্যুড-এর সহ-উপস্থাপক ছিলেন। তিনি স্টার প্লাসের ধারাবাহিক এক ননদ কি খুশিওঁ কি চাবি...মেরি ভাবী-তে জাসপ্রীত নামে একজন আইনজীবীর চরিত্রে একটি বিশেষ চরিত্রে উপস্থিত হয়েছিলেন। তিনি ময়ূরী চরিত্রে টেলিভিশন অনুষ্ঠান নাগিন-এ অভিনয় করেছিলেন। লাইফ ওকে'র তুমহারি পাখি-তে তাকে তানিয়া রানা চরিত্রে দেখা গিয়েছিল। তিনি তু সূর্য ম্যাঁয় সাঁঝ, পিয়াজি-তে মুখ্য অভিনেত্রী হিসাবে পালোমির চরিত্রে অভিনয় করেছিলেন।
রূপি কৌর
রুপি কৌর (জন্ম: ৪ অক্টোবর ১৯৯২) একজন ভারতীয় বংশোদ্ভূত কানাডিয়ান কবি, চিত্রকর এবং লেখক। কৌর তার সংক্ষিপ্ত ভিজ্যুয়াল কবিতা সামাজিক যোগাযোগের মাধ্যমে সকলের কাছে ভাগ করার জন্য ইনস্টাগ্রাম এবং টাম্বলারে তিনি খ্যাতি অর্জন করেছেন। তিনি তার প্রথম বই মিল্ক অ্যান্ড হান্নি (২০১৪) প্রকাশের পরে তিনি ব্যাপক জনপ্রিয়তা অর্জন করেছিলেন। যা বিশ্বব্যাপী আড়াই মিলিয়নেরও বেশি অনুলিপি বিক্রি করেছে এবং দ্য নিউ ইয়র্ক টাইমসের সেরা বিক্রেতার তালিকায় বইটি এক বছরেরও বেশি সময় থেকেছে। ২০১৭ সালে, কৌর তাঁর দ্বিতীয় বই " দ্য সান অ্যান্ড হার ফ্লাওয়ারস"  প্রকাশ করেছিলেন।  এই বইটির জন্য তিনি ২০১৩ সালে বিবিসির ১০০ মহিলাদের নামের মধ্যে একজন হয়েছিলেন ।   তার কাজ হলো সম্পর্ক, অভিবাসী অভিজ্ঞতা এবং যৌন আঘাতের সন্ধান । এগুলো  ইন্সটাপোয়েট্রিতে  সর্বাগ্রে বিবেচিত হয়।  ২০১৯ সালে, নিউ রিপাবলিক কৌরকে "দশকের লেখক" হিসাবে নামকরণ  করেন।
জীবন
কৌরের জন্ম ভারতের পাঞ্জাবের এক শিখ পরিবারে। তিনি চার বছর বয়সে বাবা-মায়ের সাথে কানাডায় অভিবাসিত হয়েছিলেন। তার বাবা ট্রাক ড্রাইভার হিসাবে কাজ করতেন এবং তার পরিবার শেষ পর্যন্ত ব্র্যাম্পটনে বসতি স্থাপন করেছিল। তিনি আঁকতে এবং আঁকার জন্য তাঁর মায়ের কারণে তিনি অনুপ্রাণিত হন। তিনি তার কৈশোর বয়সে তার শিল্প চালিয়ে যান। তবে সতের বছর বয়সে, তিনি লেখালেখি ও সম্পাদনার দিকে মনোনিবেশ করেছিলেন।
তিনি টার্নার ফেন্টন মাধ্যমিক বিদ্যালয়ে পড়াশোনা করেছেন এবং বক্তৃতা এবং পেশাদার ভাবে লেখালেখির আগে ওয়াটারলু বিশ্ববিদ্যালয়ে  পড়েছেন।
পেশা
২০১৫ সালের মার্চ মাসে কৌর নিজের পোশাক এবং বিছানার চাদরে ঋতুস্রাবের রক্তের দাগ দিয়ে তিনি নিজেকে ইনস্টাগ্রামে চিত্রিত করেন। তিনি তার একাধিক ছবি সেখানে প্রকাশ করেছিলেন। ভিজ্যুয়াল কাব্যগ্রন্থের অংশে বর্ণিত হয়েছে যে, এটি তার স্নাতকোত্তর অধ্যয়নের জন্য তার চূড়ান্ত প্রকল্প গঠন করে এবং এটি তার আরও উল্লেখযোগ্য রচনা হিসাবে বিবেচিত হয়েছে। প্রচলিত সামাজিক দৃষ্টিকোণ থেকে  ঋতুস্রাবের বিষয়ে কেউ যাতে লজ্জা না পায় সেই উদ্দেশ্যে তিনি এটি করেছিলেন। সাইটের পরিষেবার শর্তাদি র প্রতি তিনি অনুবর্তী না হবার জন্য বা  শর্তাদি না মেনে চলার জন্য  সাইট কর্তৃপক্ষ তাকে টেনে নিচে নামায়। এরপর  ইনস্টাগ্রাম তথ্য ভুলে অপসারণের একটি উদ্ধৃতি দিয়ে ছবিগুলি ফিরিয়ে আনে এবং এই কাজগুলি সমালোচনার উদ্দেশ্যে তৈরি হওয়ার কারণে। তাদের এই প্রতিক্রিয়া প্রদর্শনের জন্য রূপি সমালোচিত হয়েছিল। সাইট কর্তৃপক্ষ  তার কাছে ক্ষমা চেয়ে নিয়েছিল।  এই ঘটনার কৃতিত্ব কৌরকে আরও অনুগামী করে এবং পরবর্তীকালে তাঁর কবিতার জনপ্রিয়তা বাড়ে।
কৌর সামাজিক যোগাযোগের মাধ্যমে সর্বাধিক পরিচিতি লাভ করার সাথে সাথে তার মিল্ক অ্যান্ড হানি আবার অ্যান্ড্রুজ ম্যাকমিল পাবলিশিং দ্বারা প্রকাশিত হয়। এই  বইটি বিক্রয় করা হয়েছিল। বইটির বিক্রয় আড়াই মিলিয়ন কপি  ছাড়িয়েছিল। বইটি নিউ ইয়র্ক টাইমসের সেরা বিক্রেতার তালিকায় ৭৭ সপ্তাহেরও বেশি সময় ছিল। মিল্ক অ্যান্ড হানি   ২৫টি ভাষায় অনুবাদ করা হয়েছে। যুক্তরাজ্যে ২০১৭ কবিতার বই বিক্রি বাড়ার জন্য তাকে কৃতিত্ব দেওয়া হয়।
সুসান ওজস্কি
সুসান ডি ওজস্কি (জন্ম: ৫ জুলাই ১৯৬৮) যুক্তরাষ্ট্রের একজন ব্যবসায়ী এবং জনপ্রিয় ভিডিও দেখার ওয়েবসাইট ইউটিউবের প্রাক্তন প্রধান নির্বাহী কর্মকর্তা (সিইও)।
জন্ম ও শিক্ষাজীবন
সুসান ওজস্কির মা ইস্থার ওজস্কি একজন শিক্ষাবিদ এবং বাবা স্ট্যানলি ওজস্কি স্ট্যানফোর্ড বিশ্ববিদ্যালয়ের পদার্থবিদ্যার অধ্যাপক। সুসান ওজস্কি ১৯৯০ সালে ইতিহাস এবং সাহিত্য বিষয়ে হার্ভার্ড বিশ্ববিদ্যালয় থেকে স্নাতক সম্পন্ন করেন। পরবর্তীতে ১৯৯৩ সালে ইউনিভার্সিটি অব ক্যালিফোর্নিয়া থেকে অর্থনীতি বিষয়ে স্নাতকোত্তর এবং ১৯৯৮ সালে ইউসিএলএ অ্যান্ডারসন স্কুল অব ম্যানেজমেন্ট থেকে মার্স্টাস ইন বিজনেস অ্যাডমিনিস্ট্রেশন (এমবিএ) ডিগ্রি অর্জন করেন।
কর্মজীবন
১৯৯৮ সালে বিশ্বখ্যাত সার্চ ইঞ্জিন গুগলের প্রতিষ্ঠাতা ল্যারি পেজ এবং সার্জে ব্রিন তাদের প্রথম অফিস শুরু করেন সুসান ওজস্কিদের ক্যালিফোর্নিয়ার বাড়ির গ্যারেজে। সুসান ওজস্কিকে বলা হয় "বিজ্ঞাপনে সবচেয়ে গুরুত্বপূর্ণ ব্যক্তি"। এবং " গুগলের গুরুত্বপূর্ণ ব্যক্তিদের একজন"। ২০১১ সালে বিশ্বখ্যাত ম্যাগাজিন ফোর্বসের করা ১০০ প্রভাবশালী নারীর তালিকায় তিনি ছিলেন ১৬তম। ২০১২ সালে তিনি একই তালিকায় ২৫তম এবং ২০১৩ সালে ৩০তম হয়েছিলেন। এছাড়া তিনি আরেক বিশ্বখ্যাত ম্যাগাজিন ফরচুনের সেরা ৫০ প্রভাবশালী নারী ব্যবসায়ীর তালিকায় ২০১০, ২০১১, ২০১২, ২০১৩ সালে যথাক্রেমে #৪৩, #২৮, #১৮ এবং #১৯ তম ছিলেন।. ওজস্কি অ্যাডউইকের করা সেরা #৫০ তালিকায় ২০১৩ সালে শীর্ষে ছিলেন। এছাড়া তিনি ভ্যানিটি ফেয়ারের নিউ ইস্টাবলিস্টমেন্ট তালিকায় ২০১৩ সালে ৩৬ তম স্থানে এবং ২০১২ সালে #৩৯ তম ছিলেন।
ব্যক্তিগত জীবন
ওজস্কি গুগলের নির্বাহী ডেনিস ট্রপারকে বিয়ে করেন এবং এ দম্পতির চার সন্তান রয়েছে। তার বোন অ্যানি ওজস্কি ২৩অ্যান্ডমি নামের একটি স্ট্যার্টআপ প্রতিষ্ঠানের সহ-প্রতিষ্ঠাতা।
ভি. আর. ভি. সিং
বিক্রম রাজ বীর সিং (विक्रम राज वीर सिंग; জন্ম: ১৭ সেপ্টেম্বর, ১৯৮৪) চণ্ডীগড় এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন বিক্রম সিং নামে পরিচিত '''ভি. আর. ভি. সিং'''। তাকে গত শতকের স্বল্পসংখ্যক প্রকৃতমানসম্পন্ন ভারতীয় ফাস্ট বোলার হিসেবে বিবেচনা করা হতো।
শৈশবকাল
পাঞ্জাবের চণ্ডীগড় এলাকায় জন্মগ্রহণকারী ভি. আর. ভি. সিং সর্বদাই ফাস্ট বোলার হিসেবে খেলতেন ও বলে অতিরিক্ত পেস আনয়ণে সচেষ্ট থাকতেন। ২০০৩-০৪ মৌসুমের রঞ্জী ট্রফিতে পাঞ্জাবের পক্ষে অভিষেক ঘটে তার। এরপর থেকে পাঞ্জাবের পক্ষে প্রথম-শ্রেণীর ক্রিকেট খেলতে থাকেন। পাঞ্জাবের সাবেক কোচ ভুপিন্দার সিং সিনিয়র মন্তব্য করেন যে, তিনি সর্বদাই দ্রুতগতিতে বল করতে চাইতেন, কোন কিছুই তাকে আটকাতে পারতো না।
২০০৪ সালে ভারতের পক্ষে অনূর্ধ্ব-১৯ ক্রিকেট বিশ্বকাপে অংশ নেন। তবে, বল হাতে নিয়ে তাকে বেশ নিরাশ হতে হয়। একমাত্র খেলায় অংশ নিয়ে পাঁচ ওভারে ৪৪ রান খরচ করে ফেলেন। এরপর তাকে বর্ডার-গাভাস্কার বৃত্তি প্রদান করা হয়। এরফলে, অস্ট্রেলিয়ায় ক্রিকেট একাডেমিতে তাকে প্রশিক্ষণ গ্রহণের সুযোগ এনে দেয়। তার সাথে বৃত্তিধারী আর. পি. সিং পরবর্তীকালে ভারতের পক্ষে খেলার সুযোগ লাভ করেছিলেন।
ঘরোয়া ক্রিকেট
ঘরোয়া পর্যায়ের ক্রিকেট প্রতিযোগিতা রঞ্জী ট্রফিতে পাঞ্জাব দলের পক্ষে খেলতে শুরু করেন তিনি। সীমিত ওভারের খেলায় একবারই অংশ নেন ও উইকেট শূন্য অবস্থায় মাঠ ছাড়েন। তাসত্ত্বেও, ঐ প্রতিযোগিতার প্রথম-শ্রেণীর খেলায় পাঞ্জাব দলের পক্ষে ছয় খেলায় অংশ নিয়ে ২১.০০ গড়ে ৩০ উইকেট পান। তবে, তখনো তিনি একদিনের খেলাগুলোয় সুবিধে করতে পারছিলেন না। ৪ খেলায় ১০৯.০০ গড়ে উইকেট পান।
ঘরোয়া ক্রিকেটে তেমন সফলতা না পেলেও মাত্র পাঁচটি একদিনের খেলায় অভিজ্ঞতাসমৃদ্ধ ভি. আর. ভি. সিংকে শ্রীলঙ্কার বিপক্ষে ভারতের ওডিআই দলের সদস্য করা হয়। কিন্তু, শারীরিক যাচাইবাছাইয়ে অনুপযুক্ত বিবেচিত হওয়ায় তাকে নিরাশ হতে হয়। তার পরিবর্তে যাদবকে দলে নিয়ে আসা হয়। ২০০৫-০৬ মৌসুমের রঞ্জী ট্রফিতে সীমিত ওভারের খেলায় বেশ ভালো খেলেন। চার খেলায় ২০.৭৫ গড়ে উইকেট পান। তন্মধ্যে, একবার চার উইকেটের সন্ধান পেয়েছিলেন।
চ্যালেঞ্জার ট্রফিতে পেস বোলিং করে অনেকবারই সকলের দৃষ্টি আকর্ষণে সক্ষমতা দেখান। তন্মধ্যে, ঐ প্রতিযোগিতায় দ্রুতগতিতে বোলিং করেছিলেন তিনি। ভারত এ দলের পক্ষে খেলেন তিনি। বেশ কম উইকেট পেলেও ভিভিএস লক্ষ্মণ তাকে ভারতের দ্রুতগতিসম্পন্ন বোলার হিসেবে মন্তব্য করেন। এছাড়াও, জাভাগাল শ্রীনাথ তাকে বর্তমানে দ্রুতগতিসম্পন্ন বোলাররূপে উল্লেখ করেন।
প্রথম-শ্রেণীর ক্রিকেট
২০০৪ সাল থেকে ২০১৪ সাল পর্যন্ত ভি. আর. ভি. সিংয়ের প্রথম-শ্রেণীর খেলোয়াড়ী জীবন চলমান ছিল। অনূর্ধ্ব-১৯ খেলায় তার ক্রীড়াপ্রতিভা লক্ষ্য করা যায়। ২০০৫ সালে পাঞ্জাবের পক্ষে খেলাকালে তিনি সকলের পাদপ্রদীপে চলে আসেন। প্রচণ্ড উদ্যমী ও পরিশ্রমী মিডিয়াম পেস বোলার ছিলেন। দীর্ঘকায় গড়ন, সুপ্রশস্ত বুক নিয়ে তিনি সর্বদাই সমগতিতে বোলিংকর্ম চালিয়ে যেতেন। তবে, তিনি সময়ে সময়ে বোলিংয়ে ছন্দ হারিয়ে ফেলতেন। সন্দেহাতীতভাবেই প্রকৃত মানের ফাস্ট বোলার ছিলেন।
ঘরোয়া ক্রিকেটের প্রথম বছরে সবমিলিয়ে মাত্র সাতটি রঞ্জী ট্রফির খেলায় অংশ নেন। তাসত্ত্বেও, ২০.৬৭ গড়ে ৩৪ উইকেট লাভ করেছিলেন। সেরা বোলিং পরিসংখ্যান গড়েন ৭/৭৫। মোহালিতে ২০০৫ সালের চ্যালেঞ্জার ট্রফিতে ইন্ডিয়া বি-দলের বিপক্ষে তিনটি ও ভারতের জ্যেষ্ঠ দলের বিপক্ষে এস. শ্রীশান্তের সাথে দুই উইকেট নেন।
রিষড়া রেলওয়ে স্টেশন
রিষড়া রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি রিষড়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১৬ কি.মি. দূরে স্টেশনটি অবস্থিত।
ভি. আর. ভি. সিং
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন ভি. আর. ভি. সিং। ২ জুন, ২০০৬ তারিখে সেন্ট জোন্সে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৮ মে, ২০০৭ তারিখে চট্টগ্রামে স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি।
রিষড়া রেলওয়ে স্টেশন
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
ভি. আর. ভি. সিং
আন্তর্জাতিক ক্রিকেট
২০০৫ সালের শেষদিকে শ্রীলঙ্কার বিপক্ষে ওডিআই সিরিজ খেলার জন্যে তাকে আমন্ত্রণ জানানো হয়। কিন্তু, শারীরিক যোগ্যতার পরীক্ষায় অনুত্তীর্ণ হন ও বাদ পড়েন। পায়ের আঘাতের কারণে তাকে চিকিৎসকের শরণাপন্ন হতে হয়। তাসত্ত্বেও, দল নির্বাচকমণ্ডলী তার উপর আস্থা রাখেন। অবশেষে, জামশেদপুরে সফরকারী ইংল্যান্ড দলের বিপক্ষে একদিনের আন্তর্জাতিকে অংশগ্রহণের মাধ্যমে আন্তর্জাতিক ক্রিকেট খেলার সুযোগ হয় তার।
রিষড়া রেলওয়ে স্টেশন
ইতিহাস
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
ভি. আর. ভি. সিং
আন্তর্জাতিক ক্রিকেট
২০০৫-০৬ মৌসুমে ইংল্যান্ড দল ভারত গমন করে। সফরকারী দলের বিপক্ষে খেলার জন্যে ভারতীয় বোর্ড সভাপতি একাদশের সদস্যরূপে তাকে অন্তর্ভুক্ত করা হয়। মার্চ-এপ্রিল, ২০০৬ সালে সাত-ওডিআই নিয়ে গড়া সিরিজ খেলার উদ্দেশ্যে ইংল্যান্ডের বিপক্ষে তাকে দলে রাখা হয়। ঐ সিরিজের শেষদিকে ভারতের পক্ষে ওডিআইয়ে অভিষেক ঘটে তার। জামশেদপুরে অনুষ্ঠিত ঐ খেলায় তার অভিষেক পর্বটি মোটেই সুখকর হয়নি। পাঁচ ওভার বোলিং করে ০/৩৩ পান। এরপর, একই সিরিজে ইন্দোরে খেলেন। তবে, মুনাফ প্যাটেল ও ইরফান পাঠানের অন্তর্ভুক্তির কারণে তাকে ওডিআই দলের বাইরে রাখা হয়। ঐ দুইটি ওডিআইয়ে তিনি কোন উইকেট লাভ করতে পারেননি। পরবর্তীতে, আবুধাবিতে ইউরএশিয়া কাপে খেলেন। বেশ ভালো খেলা উপহার দেন তিনি। চার খেলায় ১১ উইকেট লাভ করেন।
রিষড়া রেলওয়ে স্টেশন
বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
ভি. আর. ভি. সিং
টেস্ট অভিষেক
জুন, ২০০৬ সালে স্বাগতিক ওয়েস্ট ইন্ডিজের বিপক্ষে টেস্ট অভিষেক পর্ব সম্পন্ন হয় তার। অ্যান্টিগুয়ায় অনুষ্ঠিত ড্র হওয়া ঐ খেলার প্রথম ইনিংসে দুই উইকেট পেয়েছিলেন। বিখ্যাত ওয়েস্ট ইন্ডিয়ান তারকা বোলার ইয়ান বিশপ তাকে নজরে রেখেছিলেন ও তিনি বিস্ময়ের কারণ হয়ে দাঁড়ান। তিনি মন্তব্য করেন যে, ভি. আর. ভি. এখনো অপরিপক্ক; তবে, প্রত্যেক খেলার শুরুতেই দূর্দান্ত বোলিং করেন। প্রত্যেক খেলাতেই তার মান বৃদ্ধি পাচ্ছে ও ভবিষ্যতে ভারতের সেরা ফাস্ট বোলার হিসেবে আবির্ভূত হবেন।
অবসর
আঘাত তার নিত্যসঙ্গী ছিল। ২০০৮ থেকে ২০১২ সালের মধ্যে পাঞ্জাবের পক্ষে কোন খেলায় অংশগ্রহণ করতে পারেননি তিনি। তাসত্ত্বেও, কিংস ইলাভেন পাঞ্জাবের পক্ষে আইপিএলে কয়েকটি খেলায় অংশ নিয়েছিলেন। এরপর, আবারও তাকে রাজ্য দলের পক্ষে খেলতে দেখা যায়। মার্চ, ২০১২ সালে আসামের বিপক্ষে টি২০ খেলায় অংশ নেন। পাঁচটি টি২০ খেলায় অংশ নিলেও ব্যর্থতার স্বাক্ষর রাখেন। প্রায় দেড় বছর মাঠের বাইরে ছিলেন। পাঁচ বছর পর নভেম্বর, ২০১৩ সালে হরিয়ানার বিপক্ষে প্রথম-শ্রেণীর খেলায় অংশ নেন। প্রথম ইনিংসে তিনি পাঁচ-উইকেট লাভ করেন।
মার্চ, ২০১৯ সালে সকল স্তরের ক্রিকেট থেকে অবসর গ্রহণের কথা ঘোষণা করেন তিনি। আগস্ট, ২০১৯ সালে বিসিসিআই চণ্ডীগড়ে পৃথক ক্রিকেট সংস্থা গঠন করে ও ইউনিয়ন টেরিটরি ক্রিকেট অ্যাসোসিয়েশন নামকরণ করে। তাকে দলের কোচ হিসেবে মনোনীত করা হয়।
রবিচন্দ্রন অশ্বিন
রবিচন্দ্রন অশ্বিন (ரவிச்சந்திரன் அசுவின்; জন্ম: ১৭ সেপ্টেম্বর, ১৯৮৬) ভারতে জন্মগ্রহণকারী ক্রিকেটার। ডানহাতি ব্যাটসম্যান ও ডানহাতি অফ-ব্রেক বোলার হিসেবে ভারতীয় দলে খেলে থাকেন। সবচেয়ে অল্প সময়ে টেস্ট ক্রিকেটে ৫০ উইকেট লাভকারী ভারতীয় বোলার তিনি। আইপিএলে চেন্নাই সুপার কিংস এবং তামিলনাড়ু রাজ্য দলের হয়ে ঘরোয়া ক্রিকেট খেলেন। বর্তমান সময়ে শ্রীলঙ্কার অজন্তা মেন্ডিসের পাশাপাশি ক্যারম বল নিক্ষেপে তার নামও উচ্চারিত হয়ে থাকে।
প্রারম্ভিক জীবন
হিন্দু ব্রাহ্মণ পরিবারে রবিচন্দ্রন অশ্বিন জন্মগ্রহণ করেন। চেন্নাইয়ের পশ্চিম মাম্বলমে বসবাস করেন। পদ্মা শেষাদ্রী বালা ভবন ও সেন্ট বেদে'জ শিক্ষা প্রতিষ্ঠানে অধ্যয়ণ করেন। এসএসএন কলেজ অব ইঞ্জিনিয়ারিং থেকে তথ্য প্রযুক্তিতে বি.টেক স্নাতক ডিগ্রী লাভ করেন। দাদা নামে ডাক নামে পরিচিত ছিলেন।
খেলোয়াড়ী জীবন
৬ জুন, ২০১০ তারিখে শ্রীলঙ্কার বিপক্ষে একদিনের আন্তর্জাতিক ক্রিকেটে অভিষেক ঘটে অশ্বিনের। তিনি ৩৮ রান করলেও তার দল হেরে যায়।
১০-১৪ জুন, ২০১৫ তারিখে অনুষ্ঠিত বাংলাদেশ সফরে নারায়ণগঞ্জের ফতুল্লার খান সাহেব ওসমান আলী স্টেডিয়ামে অনুষ্ঠিত বৃষ্টিবিঘ্নিত একমাত্র টেস্টের প্রথম ইনিংসে বাংলাদেশ দলের বিপক্ষে তিনি ৫/৮৭ লাভ করেন। নিজ দেশের বাইরে এটি তার সেরা বোলিং পরিসংখ্যান। নিজ দেশের বাইরে তিনি কখনো পাঁচ-উইকেট পাননি। দেশের মাটিতে নয়বার পাঁচ-উইকেট পেয়েছেন।
হামদ আল-আকলা আল-শুয়েবী
হামদ আল-আকলা আল-শুয়েবী ( حمود العقلاء الشعيبي   (২০০১ এর শেষ দিকে মারা গিয়েছিলেন) ছিলেন একজন সৌদি- বংশোদ্ভূত ইসলামী আলেম ।
ওসামা বিন লাদেন ইহুদিদের সাথে শান্তির বিষয়ে তাঁর ফতোয়ার অবমূল্যায়ন এবং আফগানিস্তান আক্রমণের কয়েক সপ্তাহ পরে অবলম্বনে বিন বাজকে তার ওপেন চিঠিতে ওসামা বিন লাদেনের উদ্ধৃত পত্রে কমপক্ষে ১৯৯৪ সাল থেকে তাকে দেখা গেছে।
তিনি ১১ / ১১-এর আক্রমণকে সমর্থন করেছিলেন এবং বামিয়ানের বুদ্ধ ভাস্কর্যগুলি ধ্বংস করার পরপরই তালেবানদের প্রশংসা করে একটি ফতোয়া জারি করেছিলেন তালেবানরা "বিশ্বের একমাত্র দেশ যেখানে কোনও মনুষ্যনির্মিত আইন নেই"
সেন্ট্রাল ইন্টেলিজেন্স এজেন্সি বহু গুয়ান্তানামো আটককে তার ফতোয়া মানার অভিযোগ এনেছিল এবং কোনও প্রমাণ ছাড়াই তাদের নির্যাতন করতে ব্যবহার করে।
আল-শুয়েবি স্কুল
সৌদি আরবের আল-কাসিম প্রদেশের রাজধানী বুরেদা শহরে অবস্থিত আল-ওকালা আল-শুয়েবির কিছু শিক্ষার্থী "আল-শুইবি স্কুল" নামে অভিহিত হয়েছেন। তার ছাত্রদের মধ্যে সর্বাধিক গুরুত্বপূর্ণ হলেন নাসির আল-ফাহাদ, আলী আল খুদাইর, হামুদ আল খালদী এবং সুলায়মান আল-ইলওয়ান। ২০১০ সালের হিসাবে, চারজন ২০০৩ সাল থেকে কারাগারে ছিল, ২০০৩ সালের মে মাসে রিয়াদে আবাসিক যৌগগুলিতে আত্মঘাতী বোমা হামলায় ৩৪ জন নিহত হয়েছিল এবং তারা এ কাজে সমর্থন দিয়েছেন বলে অভিযোগ রয়েছে।  ১৯৯৯-এর শেষদিকে এবং ২০০০-এর প্রথম দিকে সৌদি আরবে আন্দোলনটি যখন শুরু হয়েছিল তখন স্কুলটি সৌদি আরবের বিরুদ্ধে জিহাদি আন্দোলনের লড়াইকে বৈধতা দিতে এবং নতুন সমর্থকদের নিয়োগে সহায়তা করেছিল।
বুলগেরিয়ায় বৌদ্ধধর্ম
বৌদ্ধধর্ম হল বুলগেরিয়ার অন্যতম ধর্ম, যেখানে প্রায় কয়েক হাজার অনুশীলনকারী রয়েছে।বুলগেরিয়ার ভিয়েতনামী সম্প্রদায় ঐতিহ্যগতভাবে পূর্বপুরুষ উপাসনার পাশাপাশি মহাযান বৌদ্ধধর্ম পালন করে, কিন্তু এই সম্প্রদায়ের জনসংখ্যা, যা বেশিরভাগ উত্তর ভিয়েতনামের বাসিন্দা, ১৯৯০ সালের আগে কয়েক হাজার থেকে কমে এখন প্রায় ১০হাজার-এ দাঁড়িয়েছে। বুলগেরিয়ার কিছু বৌদ্ধ বিশ্বাসী চীনা বংশোদ্ভূত । অধিক সংখ্যক স্থানীয় বুলগেরিয়ান থেরবাদ এবং তিব্বতি বৌদ্ধধর্মে ধর্মান্তরিত হচ্ছে।
একটি সরকারীভাবে স্বীকৃত বুলগেরিয়ান বৌদ্ধ কর্ম কাগ্যু সংগঠন রয়েছে, যেটি কার্মাপা ট্রিনলি থায়ে দর্জির নেতৃত্বে ডায়মন্ড ওয়ে বৌদ্ধধর্মের একটি অংশ। সারা দেশে তাদের বেশ কয়েকটি কেন্দ্র রয়েছে।
সোফিয়া থেকে খুব দূরে শেচেনের একটি পর্বত রিট্রিট সেন্টার আছে; সদস্যদের অ্যাক্সেস দেওয়া হয়, এবং এটি সাধারণত জনসাধারণের জন্য উন্মুক্ত নয়।
ইতিহাস
বৌদ্ধধর্ম বুলগেরিয়ার একটি অপেক্ষাকৃত নতুন ধর্ম, এবং সম্প্রতি গবেষণার কেন্দ্রবিন্দু হয়ে উঠেছে। ১৯৮৯ সালে কমিউনিজমের পতনের পর, বেশ কিছু বুলগেরিয়ান থেরবাদ, মহাযান এবং জাপানি জেন ​​বৌদ্ধধর্ম অনুশীলন শুরু করে। বর্তমানে, দেশের বৌদ্ধধর্মের সবচেয়ে জনপ্রিয় রূপ হল তিব্বতি বৌদ্ধধর্ম (নাইংমা, কাগ্যু, শাক্য এবং গেলুগ স্কুল)।
কাগিউ স্কুলের একটি শাখা—ড্রুকপা কাগিউ—বুলগেরিয়াতে বোধিচিত্ত ফাউন্ডেশন দ্বারা প্রতিষ্ঠিত হয়েছিল, যেটি খেনপো রমেশ নেগি (উত্তর ভারতের কিন্নারে জন্মগ্রহণ করেন) দ্বারা প্রতিষ্ঠিত হয়েছিল, যিনি ২০০৪ সাল থেকে বুলগেরিয়ায় নিয়মিত দর্শনার্থী ছিলেন। খেনপো রমেশ এর একটি শাখা প্রতিষ্ঠা করেছিলেন। কাজানলাক শহরের কাছে খামপাগার মঠ। বিনিময়ে, তার বুলগেরিয়ান অনুসারীরা ভারতের হিমাচল প্রদেশের রেওয়ালসারে একটি বৌদ্ধ কেন্দ্র তৈরি করে। তিব্বতি শাক্য স্কুলটি ১৯৯০-এর দশকের গোড়ার দিকে বুলগেরিয়ায় জনপ্রিয়তা লাভ করে, লামা জাম্পা থায়ের সমর্থনে, প্রথম পাশ্চাত্য শিক্ষকদের মধ্যে একজন যিনি বজ্রযান শিক্ষা প্রেরণের জন্য অনুমোদিত। লামা জাম্পা দেচেন নামে পরিচিত বেশ কয়েকটি বৌদ্ধ কেন্দ্রের আধ্যাত্মিক নেতা। প্রধান শিষ্যরা দেশ ছেড়ে না যাওয়া পর্যন্ত এই কেন্দ্রগুলির মধ্যে একটি কয়েক বছর ধরে সোফিয়ায় ছিল। তিব্বতি বন ঐতিহ্য বুলগেরিয়ায় বন-জোগচেন সংঘ দ্বারা প্রতিনিধিত্ব করা হয়, যা তেনজিন ওয়াঙ্গিয়াল রিনপোচের নির্দেশনা অনুসরণ করে। তাঁর শিষ্য খোর্ডেন লুন্ড্রুপ গ্যাল্টসেন তিনবার সোফিয়া পরিদর্শন করেছিলেন (২০১৫,২০১৬ এবং ২০১৭ সালে) এবং তিব্বতি যোগব্যায়াম, জোগচেন এবং ফোওয়া (মৃত্যুর সময় চেতনা স্থানান্তর) বিষয়ে পাঠ্যক্রম শিখিয়েছিলেন। ২০১৫ সালে, ইয়ুংড্রং বন শিক্ষক লামা সাংয়ে মনলাম রিনপোচেও দেশটি সফর করেছিলেন।
শিবপুর উচ্চ বিদ্যালয়
শিবপুর উচ্চ বিদ্যালয় (Shibpur High School) দিনাজপুর জেলার বিরামপুর উপজেলায় অবস্থিত একটি বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত।
পঠিত বিষয় এবং কোর্স
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে এবং কারিগরি শিক্ষার ব্যবস্থা আছে।
চট্টগ্রাম পলিটেকনিক রেলওয়ে স্টেশন
চট্টগ্রাম পলিটেকনিক রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার খুলশী থানায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালের মধ্যে নির্মাণকাজ শেষ করে। চট্টগ্রাম পলিটেকনিক ইন্সটিটিউট শিক্ষার্থীদের চলাচলের জন্য এই স্টেশন গুরুত্বপূর্ণ ভুমিকা পালন করে।
পরিষেবা
চট্টগ্রাম পলিটেকনিক রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
রবার্ট এঙ্গেল
জীবনী
এঙ্গেল নিউ ইয়র্কের সিরাকিউসে জন্মগ্রহণ করেন। তিনি উইলিয়ামস কলেজ থেকে পদার্থবিজ্ঞানে ব্যাচেলর্স ডিগ্রি লাভ করেন। তিনি কর্নেল বিশ্ববিদ্যালয় থেকে ১৯৬৬ সালে পদার্থবিজ্ঞানে মাস্টার্স এবং ১৯৬৯ সালে অর্থনীতিতে পিএইচডি ডিগ্রি লাভ করেন। তিনি ১৬৯ থেকে ১৯৭৭ সাল পর্যন্ত ম্যাসাচুসেট্‌স ইনস্টিটিউট অফ টেকনোলজির অর্থনীতি বিভাগে অধ্যাপক পদে কর্মরত ছিলেন। তিনি ১৯৭৫ সালে ইউনিভার্সিটি অব ক্যালিফোর্নিয়া, সান ডিয়েগোতে যোগ দেন এবং ২০০৩ সালে অবসর গ্রহণ করেন।
ক্রিস কাউড্রে
ক্রিস্টোফার স্টুয়ার্ট কাউড্রে (Chris Cowdrey; জন্ম: ২০ অক্টোবর, ১৯৫৭) কেন্টের ফার্নবোরায় জন্মগ্রহণকারী সাবেক ইংরেজ আন্তর্জাতিক ক্রিকেটার। বর্তমানে ক্রিকেট ধারাভাষ্যকার হিসেবে অংশ নিচ্ছেন। ইংল্যান্ড দলের অন্যতম সদস্য ছিলেন। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও গ্ল্যামারগনের প্রতিনিধিত্ব করেছেন ‘কাউ’, ‘উডি’ ডাকনামে পরিচিত ক্রিস কাউড্রে। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন।
খেলোয়াড়ী জীবন
১৯৮৪ সালে কাউন্টি ক্রিকেটে কেন্টের পক্ষে চমকপ্রদ ক্রীড়াশৈলী প্রদর্শন করেন। ফলশ্রুতিতে নাম প্রত্যাহার করে নেওয়া ইয়ান বোথামের স্থলাভিষিক্ত হওয়া তার বন্ধু ডেভিড গাওয়ারের অধিনায়কত্বে ১৯৮৪-৮৫ মৌসুমে ভারত সফরে যাবার জন্য ইংল্যান্ড দলের সদস্য মনোনীত হন। ২৮ নভেম্বর, ১৯৮৪ তারিখে ভারতের বিপক্ষে তার টেস্ট অভিষেক ঘটে। ২৩ জানুয়ারি, ১৯৮৫ তারিখে একই দলের বিপক্ষে ওডিআই অভিষেক ঘটে তার।
বোম্বেতে প্রথম টেস্টে অংশ নেন। শর্ট লেগ অঞ্চলে ফিল্ডিংরত অবস্থায় গাওয়ার তাকে বোলিং করার আমন্ত্রণ জানান। শিন প্যাড না খুলেই ওভারের চতুর্থ বলেই কপিল দেবকে বোল্ড করে দেন। এরফলে ১৯শ ইংরেজ বোলার হিসেবে প্রথম ওভারেই উইকেট লাভের কৃতিত্ব প্রদর্শন করেন তিনি। গাড়ী চালানো অবস্থায় তার বাবা কলিন কাউড্রে টেস্ট ম্যাচ স্পেশালে এ খবর শুনতে পান ও এতোটাই অভিভূত হয়েছিলেন যে, ভুলপথে একমুখী রাস্তায় গাড়ী নিয়ে চলে যান। এ সফরে তিনি ৯৬ রান ও চার উইকেট পান। ফলশ্রুতিতে ১৯৮৮ সালের অজনপ্রিয় চার অধিনায়কের গ্রীষ্মকালে অংশগ্রহণের পূর্বে আর ইংল্যান্ড দলে খেলার জন্য মনোনীত হননি।
অধিনায়কত্ব
১৯৮৮ সালে কাউড্রে কেন্টকে চ্যাম্পিয়নশীপের তালিকার শীর্ষস্থানে নিয়ে যান। এরফলে ওয়েস্ট ইন্ডিজের বিপক্ষে পাঁচ টেস্টের গড়া সিরিজের চতুর্থ টেস্টে ইংল্যান্ড দলকে নেতৃত্ব দেয়ার দায়িত্ব পান। এ সময়ে ওয়েস্ট ইন্ডিজ ২-০ ব্যবধানে সিরিজে এগিয়ে ছিল। এর পূর্বের টেস্টে ইংল্যান্ড ইনিংস ও ১৫৬ রানে পরাজিত হয়। ইংল্যান্ড দল নির্বাচকমণ্ডলীর সভাপতি ও কাউড্রের ধর্মপিতা পিটার মে মন্তব্য করেন যে, ‘আমরা বিশ্বাস করি যে, কাউড্রের নেতৃত্বের গুণাবলী প্রয়োগের এখনই সঠিক সময়’। তবে, ইংল্যান্ড দল দশ উইকেটের ব্যবধানে শোচনীয়ভাবে পরাজিত হয়। চূড়ান্ত টেস্টের নেতৃত্ব দেয়া থেকে তাকে বিরত রাখা হয়। এরপর আরও একটি টেস্টে অংশ নেয়ার পর আঘাতের কবলে পড়েন। তাকে আর কখনও ইংল্যান্ডের অধিনায়ক কিংবা খেলার জন্য নির্বাচিত করা হয়নি। লর্ডসের বারান্দায় সংবাদপত্রের প্রতিবেদনে কলম দিয়ে দাগানো অবস্থায় তাকে বেশ সমস্যার কবলে ফেলে। ১৯৯০ সালে দক্ষিণ আফ্রিকায় বিদ্রোহী দলের সাথে সফরের জন্য যোগ দেন।
ব্যক্তিগত জীবন
ফ্রাঙ্ক মান ও জর্জ মানের পদাঙ্ক অনুসরণ করে কলিন ও ক্রিস কাউড্রে দ্বিতীয় পিতা-পুত্র হিসেবে ইংল্যান্ডের পক্ষে অধিনায়কত্ব করার সুযোগ পান। ১৯৮৬ থেকে ১৯৯০ সাল পর্যন্ত কেন্টের অধিনায়ক ছিলেন। ১৯৯২ সালে গ্ল্যামারগনের পক্ষে এক মৌসুম খেলার পর অবসর নেন। এরপর থেকে টকস্পোর্টের সঞ্চালকের ভূমিকায় অবতীর্ণ হন। পাশাপাশি স্কাই স্পোর্টসেও মাঝে-মধ্যে কাজ করছেন।
১৯৮৬ সালে ‘গুড এনাফ’ শিরোনামে কয়েকখণ্ডের আত্মজীবনী প্রকাশ করেন। এতে তিনি স্বীকার করেন যে, তিনি তার পিতার ন্যায় ভালো নন। ক্রিকেট লেখক কলিন বেটম্যান মন্তব্য করেন, ‘কাউড্রে ভাগ্যগুণে টেস্ট ক্রিকেট খেলার সুযোগ পেয়েছেন। কিন্তু উপযুক্ত খেলা উপহার না দেয়ায় ইংল্যান্ড দলে তাঁর ক্ষণস্থায়ী অংশগ্রহণ ঘটে’।
কাউড্রের সন্তান ফাবিয়ান কাউড্রে অক্টোবর, ২০১১ সালে কেন্টের প্রথম একাদশে খেলার জন্য চুক্তিবদ্ধ হন। এরপর মে, ২০১২ সালে তার অভিষেক হয়। এরফলে চতুর্থ কাউড্রে হিসেবে কাউন্টি দলে খেলার গৌরব অর্জন করেন। পাশাপাশি, একই পরিবারের তৃতীয় প্রজন্মের সন্তান হিসেবে কেন্ট দলের শীটে নাম তালিকাভূক্ত হয়।
ফরচুন
ফরচুন (ইংরেজি: Fortune) একটি আন্তর্জাতিক ব্যবসা ভিত্তিক ম্যাগাজিন। এ ম্যাগাজিনটি টাইম ইনকরপোরেশন কর্তৃক প্রকাশিত হয়। ১৯৩০ সালে হ্যানরি লুসি এ ম্যাগাজিনটি চালু করেন। টাইম ইনকরপোরেশন ফরচুন ম্যাগাজিন ছাড়াও টাইম, লাইফ, এবং স্পোর্টস ইলাস্ট্রেটেড ম্যাগাজিন প্রকাশ করে। এওএল ২০০০ সালে টাইম ওয়ার্নারকে অধিগ্রহণ করে। ফরচুন আরেক ম্যাগাজিন ফোর্বসের প্রতিদ্ধন্ধি ম্যাগাজিন। এ ম্যাগাজিনটি বার্ষিক প্রতিষ্ঠানের আয় অনুযায়ী করা র‍্যাংকিংয়ের জন্য বিশেষ ভাবে পরিচিত। সিএনএনমানি ডট কম ফরচুনের অর্থনীতি বিষয়ক ম্যাগাজিন।
গলমাছি
গলমাছি বা নলিমাছিকে ধান ফসলের সাধারণ ও গুরুত্বপূর্ণ ক্ষতিকর পোকা হিসেবে বিবেচনা করা হয়। এ পোকার আক্রামণের ফলে ধান গাছের মাঝখানের পাতাটা পিঁয়াজ পাতার মত নলাকার হয়ে যায়। এ জন্য এ পোকার ক্ষতির নমুনাকে ‘পিঁয়াজ পাতা গল’ বা ‘নল’ বলা হয়ে থাকে। এ গলের বা নলের প্রথমাবস্থায় রং হালকা উজ্জ্বল সাদা বলে একে ‘সিলভার শুট’ বা ‘রূপালী পাতা’ বলা হয়।
আকার আকৃতি
পেঁয়াজ পাতা গল বড় বা ছোট হতে পারে। ছোট হলে শনাক্ত করতে অনেক সময় অসুবিধা হয়। গল হলে সে গাছে আর শীষ বের হয় না। তবে গাছে কাইচ থোড় এসে গেলে গলমাছি আর গল সৃষ্টি করতে পারেনা। পূর্ণ বয়স্ক গলমাছি দেখতে একটা মশার মত। স্ত্রী গলমাছির পেটটা উজ্জল লাল রঙের হয়। এরা লম্বায় ২-৩ মি.মি. তবে বেশিরভাগই ১ মি.মি. এর চেয়ে বেশি লম্বা হয় না।
স্বভাব
এরা রাতে আলোতে আসে, কিন্তু দিনের বেলায় বের হয় না।
জীবনবৃত্তান্ত
স্ত্রী গলমাছি সাধারণতঃ পাতার নিচের পাশে ডিম পাড়ে, তবে মাঝে মধ্যে পাতার খোলের উপরও ডিম পাড়ে। গলমাছির বাৎসরিক বংশবৃদ্ধি মৌসুমী আবহাওয়ার ওপর নির্ভর করে। শুষ্ক মৌসুমে গলমাছি নির্জীব থাকে এবং ঝরা ধান বা ঘাসের মধ্যে পুত্তলী অবস্থায় বেঁচে থাকে। বর্ষা মৌসুম শুরু হলেই পূর্ণ বয়স্ক গলমাছি তৎপর হয়ে ওঠে এবং ঘাস জাতীয় বিকল্প গাছের খাদ্য খেয়ে এক বা একাধিক বংশ অতিক্রম করে। ঘাস জাতীয় গাছে গলমাছির এক একটি জীবনচক্র সম্পূর্ণ হতে ৯-১৪ দিন এবং ধানের ওপর ৯-২৪ দিন সময় লাগে।
ক্ষতির প্রকৃতি
ধানের চারা অবস্থা থেকে যদি আক্রমণ শুরু হয় তাহলে কাইচ থোড় অবস্থা আসা পর্যন্ত সময়ে এ পোকা কয়েকবার জীবনচক্র সম্পূর্ণ করতে পারে। যে সমস্ত অঞ্চলে শুধু শুষ্ক ও বর্ষা মৌসুম বিদ্যমান, সে সব অঞ্চলে বর্ষা মৌসুমের আগাম ধান ক্ষতি এড়িয়ে যেতে পারে। বর্ষা মৌসুমের শেষের দিকে রোপণ করলে সমূহ ক্ষতির সম্ভাবনা থাকে। বর্ষা মৌসুমে বেশি আক্রান্ত হয়ে থাকলে শুষ্ক মৌসুমে সেচের আওতাভুক্ত ধানক্ষেত আক্রান্ত হতে পারে।
দমন ব্যবস্থাপনা
আলোক ফাঁদের সাহায্যে পূর্ণবয়স্ক গলমাছি ধরে ধ্বংস করা যেতে পারে। শতকরা ৫ ভাগ পিঁয়াজ পাতার মতো হয়ে গেলে অনুমোদিত কীটনাশক ব্যবহার করে গলমাছি দমন করা হয়।
মুড়ি
thumb|মুড়ি মুড়ি ধান থেকে তৈরি একধরনের স্ফীত খাবার বা ভাজা চাল, যা সাধারণত প্রাতরাশ বা জলখাবারে খাওয়া হয়। এটি ভারত ও বাংলাদেশে জনপ্রিয় খাবার হিসেবে পরিচিত। চালের অন্তর্বীজ গরম করে বাষ্প উপস্থিতিতে উচ্চ চাপের সাহায্যে মুড়ি তৈরি করা হয়, যদিও এর প্রস্তুত পদ্ধতি বিভিন্ন রকমের হয়ে থাকে।
উৎপাদন
ঐতিহ্যগত স্ফীত চাল যা মুড়ি নামেই পরিচিত। গরম বালিতে চাল তাপ দেয়ার মাধ্যমে মুড়ি প্রস্তুত করা হয়।
ব্যবহার
বাংলাদেশ এ মুড়ি একটি নিত্যদিন এর খাদ্য তালিকার অংশ। ছোলা ভাজির সাথে মুড়ি বেশি খাওয়া হয়। ঝাল মুড়ির প্রধান উপদান এটি। এছাড়াও শুকনো খাবার হিসেবে এটি সংরক্ষণ করা যায় বলে বন্যার বা প্রাকৃতিক দুর্যোগের সময় খাদ্য হিসেবে বন্যার্ত বা দুর্যোগ কবলিতদের দেয়া হয়। এছাড়াও ভারতীয় ভেলপুরীর চটপটির একটি উপাদান। এটি দক্ষিণ ভারতের কেরলা এবং তামিলনাড়ু রাজ্যের প্রায় সমস্ত পূজায় হিন্দু দেব-দেবীর উদ্দেশ্যে অর্পণ করা হয়।
ঝালমুড়ি
ঝালমুড়ি সাধারণত মুড়ি, চানাচুর, ধনে পাতা, পুদিনা পাতা, পেঁয়াজ, কাঁচা মরিচ, লেবুর রস, বীট লবণ ও অন্যান্য মসলার মিশ্রনে তৈরি করা হয়। কখনও কখনও মাংসের ঝোল টমেটো, শসা, কাসুন্দি ইত্যাদিও ব্যবহার করা হয়।
=মুড়ির খাদ্যগুণ = প্রতি ১০০ গ্রাম পরিমাণ মুড়িতে যে খাদ্যগুণ আছে তার বিশ্লেষণ নিম্নরূপ:
ক্যালরি-- ৪০২ গ্রাম । ফ্যাট/চর্বি ০.৫ গ্রাম কোলেস্টেরল - নেই । শর্করা--- ৮৯.৮ গ্রাম । প্রোটিন-- ৬.৩ গ্রাম ।
ক্যালসিয়াম--- ৬ মি.গ্রা. । ফসফরাস ৬ মি.গ্রা. । সোডিয়াম- ৩ মি.গ্রা. ।
আইফোন ১২ প্রো
আইফোন ১২ প্রো এবং আইফোন ১২ প্রো ম্যাক্স হল অ্যাপল ইনকর্পোরেটেড দ্বারা নকশা করা, বিকাশ করা এবং বাজারজাত করা স্মার্টফোন। এগুলো আইফোনের চতুর্দশ প্রজন্মের ফ্ল্যাগশিপ স্মার্টফোন, যথাক্রমে আইফোন ১১ প্রো এবং আইফোন ১১ প্রো ম্যাক্স-এর পরে। এগুলো ১৩ অক্টোবর, ২০২০-এ ক্যালিফোর্নিয়ার কিউপারটিনোতে অ্যাপল পার্কে একটি অ্যাপল বিশেষ ইভেন্টে আইফোন ১২ এবং আইফোন ১২ মিনি-এর পাশাপাশি উন্মোচন করা হয়েছিল, আইফোন ১২ প্রো ২৩ অক্টোবর, ২০২০-এ এবং আইফোন ১২ প্রো ম্যাক্স ১৩ নভেম্বর ২০২০ -এ প্রকাশিত হয়েছিল। আইফোন ১৩ এবং আইফোন ১৩ প্রো ঘোষণার পর, ১৪ সেপ্টেম্বর, ২০২১-এ আইফোন এক্সআর এর সাথে এগুলি বন্ধ করা হয়েছিল।
জাতীয় মানসিক স্বাস্থ্য ইনস্টিটিউট ও হাসপাতাল
জাতীয় মানসিক স্বাস্থ্য ইনস্টিটিউট ও হাসপাতাল হলো স্বাস্থ্য ও পরিবার কল্যাণ মন্ত্রণালয়ের অধীনে তৈরি করা প্রতিষ্ঠান ও কেন্দ্রগুলোর মধ্যে একটি। এটি ঢাকার একমাত্র সরকারি মানসিক হাসপাতাল ও মানসিক স্বাস্থ্য সংগঠন।
ইতিহাস
এটি ১৯৮১ সালে শহীদ সোহরাওয়ার্দী মেডিকেল কলেজ ও হাসপাতালের একটি মানসিক স্বাস্থ্য প্রশিক্ষণ সংস্থা হিসেবে প্রতিষ্ঠিত হয়। প্রতিষ্ঠার দুই বছর পর, সরকার এটিকে একটি পৃথক সত্তা হিসাবে একটি আলাদা ভবনে স্থানান্তর করার সিদ্ধান্ত নেয়। এরপর ১৯৮৬ সালে স্যার সলিমুল্লাহ মেডিকেল কলেজে স্বতন্ত্র প্রতিষ্ঠানের যাত্রা শুরু হয়। ৫০ শয্যার প্রতিষ্ঠানটির নামকরণ হয় মানসিক স্বাস্থ্য ও গবেষণা ইনস্টিটিউট। ১৯৯৩ সালে প্রতিষ্ঠানটির ঠিকানা পরিবর্তন করে ঢাকা মেডিকেল কলেজে আনা হয়। ১৯ অক্টোবর ১৯৯২-এ এটি তার বর্তমান ঠিকানায় তার বর্তমান ভবনে স্থানান্তরিত হয় এবং ১০০ শয্যায় বর্ধিত করা হয়।
ইনস্টিটিউটের রেজিস্ট্রারকে গ্রেপ্তারের প্রতিবাদে ২০২০ সালে এর সমস্ত ডাক্তার ও কর্মীরা ধর্মঘটে পালন করে। দুর্নীতি ও দালালির অভিযোগে রেজিস্ট্রারকে গ্রেপ্তার করা হয়েছিলো।
বৈশিষ্ট্য
ইনস্টিটিউটে হাসপাতালে ৪০০ শয্যা রয়েছে। প্রতিষ্ঠানটির ভবনটি ৭২৪৩.৮৭৩ বর্গমিটার জমির ওপর নির্মিত। হাসপাতালে ৪৪ জন নিয়মিত চিকিৎসক রয়েছেন। ১৮৪ সদস্যের ইনস্টিটিউটে প্রাপ্তবয়ষ্ক মনোরোগবিদ্যা, শিশুরোগ ও উন্নয়ন মনোরোগবিদ্যা, প্রাপ্তবয়স্ক মনোরোগবিদ্যা ও সম্প্রদায়িক মনোরোগবিদ্যা, রেডিওলজি, অ্যানেস্থেসিওলজি, প্যাথলজি এবং সমাজকল্যাণ বিভাগ রয়েছে। শিশুদের জন্য একটি বিশেষ বিভাগও রয়েছে। প্রতিষ্ঠানটি মানসিক স্বাস্থ্য বিষয়ে প্রশিক্ষণও প্রদান করে। এখানে কম খরচে চিকিৎসা সেবা দেওয়ার ব্যবস্থা আছে।
চালকের অনুমতিপত্র
মোটরযান পরিবহনের ক্ষেত্রে চালকের অনুমতিপত্র (Driver licence বা Driver's licence) বা চালনার অনুমতিপত্র (Driving licence বা Driving permit) বলতে একটি সরকারী নথিকে বোঝায়, যেটিতে কোনও নির্দিষ্ট ব্যক্তিকে জনসাধারণের জন্য উন্মুক্ত সড়কে এক বা একাধিক ধরনের মোটরযান যেমন মোটরসাইকেল, মোটরগাড়ি, ট্রাক বা বাস চালনা করার অনুমতি প্রদান করা হয়। সাধারণত একটি প্লাস্টিক-আবৃত কার্ডের আকারে অনুমতিপত্রটি প্রদান করা হয়। মোটরযান চালনায় প্রশিক্ষণ গ্রহণকারী ব্যক্তিকে সাময়িকভাবে শিক্ষানবিশ চালকের অনুমতিপত্র (Learner's Driving Permit) প্রদান করা হতে পারে, তবে এক্ষেত্রে তাকে অবশ্যই গাড়িতে একজন মানসম্পন্ন চালককে সঙ্গী হিসেবে পাশে রেখে যান চালনা করতে হয়।
চালকের অনুমতিপত্র প্রদান সংক্রান্ত আইনগুলি রাষ্ট্র ও প্রশাসনিক অঞ্চলভেদে ভিন্ন ভিন্ন হয়ে থাকে। কিছু কিছু আইনি এলাকাতে মোটরযান চালনা সংক্রান্ত একটি পরীক্ষায় উত্তীর্ণ হলে তবেই চালনার অনুমতিপত্র দেওয়া হয়। মোটরযান চালনা সংক্রান্ত আদর্শ রক্ষাকারী সরকারি সংস্থা এই পরীক্ষাটি পরিচালনা করে। সাধারণত প্রথমে একটি লিখিত পরীক্ষায় উত্তীর্ণ হতে হয় এবং পরবর্তীতে পরীক্ষকের সাথে রাস্তায় নেমে মোটরযান চালিয়ে ব্যবহারিক পরীক্ষাতে উত্তীর্ণ হলে তবেই আবেদনপ্রার্থীকে চালকের অনুমতিপত্র প্রদান করা হয়। তবে কিছু অঞ্চলে বা দেশে যানচালনা শুরু করার আগেই অনুমতিপত্র দেওয়া হতে পারে। ভিন্ন ভিন্ন ধরনের মোটরযানের জন্য প্রায়শই ভিন্ন ভিন্ন শ্রেণীর অনুমতিপত্র থাকে, বিশেষ করে বৃহৎ ট্রাক এবং যাত্রীবাহী পরিবহনের ক্ষেত্রে। আইনি এলাকাভেদে চালনার পরীক্ষা সহজ বা কঠিন হতে পারে। তাছাড়া অনুমতি লাভের ন্যূনতম বয়স, চালন-দক্ষতার আবশ্যকীয় মাত্রা ও অভিজ্ঞতার মতো ব্যাপারগুলিও ভিন্ন ভিন্ন হতে পারে।
চালকের অনুমতিপত্র সাধারণত আজীবন মেয়াদের জন্য প্রদান করা হয় না। সাধারণত সত্তর বয়সোর্ধ্ব ব্যক্তি, প্রতিবন্ধী ব্যক্তি, হৃদরোগী, কিংবা মানসিক সমস্যায় ভুক্তভোগীদেরকে চালকের অনুমতিপত্র সীমিত সংখ্যায় বিশেষ শর্তে ও বিশেষ বিবেচনায় সাময়িক সময়ের জন্য প্রদান করা হতে পারে। আইন-শৃঙ্খলা বাহিনীর সদস্যরা তথা পুলিশবাহিনীর সদস্যরা সন্দেহ হলে চালকের কাছে অনুমতিপত্র দেখতে চাইতে পারেন। অনুমতিপত্র ছাড়া মোটরযান চালনা একটি অপরাধ। কোনও কোনও দেশে চালক যদি যানচালনার নিয়মকানুন না মানেন, তাহলে তাঁর প্রতিটি নিয়ম ভঙ্গ করার ঘটনার জন্য একটি করে পয়েন্ট কাটা হতে পারে এবং কিছু নির্দিষ্ট সংখ্যক পয়েন্ট (যেমন যুক্তরাজ্যের ক্ষেত্রে দুই বছরে সময়ের মধ্যে ৬ পয়েন্ট) কাটা গেলে চালকের অনুমতিপত্র আইনানুযায়ী বাতিল হয়ে যেতে পারে এবং চালককে আবার পরীক্ষায় উত্তীর্ণ হয়ে নতুন করে অনুমতিপত্র সংগ্রহ করতে হয়।
অনেক দেশে (যেমন যুক্তরাষ্ট্র, যুক্তরাজ্য, অস্ট্রেলিয়া, কানাডা, ইত্যাদি) জাতীয় পরিচয়পত্র বলে কিছু থাকে না। এসব দেশে চালকের অনুমতিপত্রকেই পরিচয়জ্ঞাপক নথি হিসেবে গণ্য করা হয়।
বেদান্ত সোসাইটি
right|180px|thumb|প্রতিষ্ঠাতা স্বামী বিবেকানন্দ right|180px|thumb|[[স্বামী অভেদানন্দকে (১৮৬৬–১৯৩৯) ১৮৯৭ সালে বেদান্ত সোসাইটির দায়িত্ব দেন বিবেকানন্দ]]
বেদান্ত সোসাইটি এবং বেদান্ত কেন্দ্র হল বেদান্ত দর্শন গবেষণা, অনুশীলন ও প্রচারের উদ্দেশ্যে গঠিত গোষ্ঠীগুলির নাম।
১৮৯৪ সালের নভেম্বর মাসে স্বামী বিবেকানন্দ মার্কিন যুক্তরাষ্ট্রের নিউ ইয়র্ক শহরে প্রথম বেদান্ত সোসাইটি স্থাপন করেন। বিবেকানন্দ ১৮৯৭ সালে স্বামী অভেদানন্দকে ভারত থেকে আনিয়ে এই সংগঠনের দায়িত্ব দেন। এখনও পর্যন্ত যেসব বেদান্ত সোসাইটিগুলি কাজ করছে, তার অনেক গুলিই প্রত্যক্ষ বা পরোক্ষভাবে রামকৃষ্ণ মিশন অনুমোদিত।
রামকৃষ্ণ মিশনের যে সব শাখা বিদেশে অবস্থিত, সেগুলি সাধারণত বেদান্ত সোসাইটি নামেই পরিচিত। এগুলি রামকৃষ্ণ মিশনই পরিচালনা করে। বেদান্ত সোসাইটিগুলির প্রাথমিক কাজ হল ধর্মানুশীলন ও ধর্মপ্রচার। যদিও কয়েকটি শাখায় সমাজসেবামূলক কাজকর্মও হয়। অনেক বেদান্ত সোসাইটিতেই আবাসিক সন্ন্যাসী আর কোথাও কোথাও আবাসিক সন্ন্যাসিনীরা থাকেন।
জর্জ অ্যান্ড্রু ওলা
জর্জ অ্যান্ড্রু ওলা (জন্মনাম: ওলা গিওর্গি,২২ মে ১৯২৭-৮ মার্চ ২০১৭) একজন হাঙ্গেরীয়-আমেরিকান রসায়নবিদ ছিলেন। সুপার-এসিড বা মহা-অম্লগুলোর কার্বোকেশন (যে আয়নে ধনাত্মক আধানযুক্ত কার্বন পরমাণু থাকে) উৎপাদন এবং বিক্রিয়ক ধর্ম নিয়ে তিনি  গবেষণা করেন। কার্বোকেশন রসায়নে অবদানের স্বীকৃতিস্বরূপ ১৯৯৪ সালে তিনি রসায়নে নোবেল পুরস্কারে ভূষিত হন। ওলা আমেরিকান রসায়ন সমিতির সবচেয়ে সম্মানজনক প্রিস্টলি পদকে ভূষিত হন। এছাড়াও রাসায়নিক গবেষণায় কৃতিত্বের স্বাক্ষর রাখার স্বীকৃতিস্বরূপ তিনি ১৯৯৬ সালে এফ.এ.কটন মেডেল ফর এক্সিলেন্সে ভূষিত হন।
প্রারম্ভিক জীবন
ওলা ১৯২৭ সালের ২২ মে ইহুদি দম্পতি মাগদা (ক্রাসনাই) এবং গিউলা ওলার ঘরে জন্মগ্রহণ করেন। গিউলা ওলা পেশায় আইনজীবী ছিলেন। বুদাপেস্টের পিয়ারেস্তি জিমনেসিয়ামে অধ্যয়নের পর তিনি জৈব রসায়নবিদ গেজা জেম্পলেনের অধীনে বুদাপেস্ট কারিগরি বিশ্ববিদ্যালয়ে (বুদাপেস্ট অর্থনীতি ও প্রযুক্তি বিশ্ববিদ্যালয়) অধ্যয়ন শুরু করেন। সেখান থেকে তিনি রাসায়নিক প্রকৌশলে এমএস ও পিএইচডি ডিগ্রি অর্জন করেন। ১৯৪৯ সাল থেকে ১৯৫৪ সাল পর্যন্ত তিনি জৈব রসায়ন বিষয়ের অধ্যাপনা করেন। এছাড়াও তিনি হাঙ্গেরীয় বিজ্ঞান একাডেমির গবেষণা ইনস্টিটিউটের সহকারী পরিচালক ও জৈব রসায়ন বিভাগের প্রধান হিসেবে দায়িত্ব পালন করেন।
কর্মজীবন ও গবেষণা
১৯৫৬ সালের হাঙ্গেরীয় বিপ্লবের পরে ওলা এবং তার পরিবার কানাডায় চলে যান। ওন্টারিও প্রদেশের সার্নিয়া শহরের ডাউ কেমিকেল কোম্পানিতে তিনি যোগদান করেন। আরেকজন হাঙ্গেরীয় রসায়নবিদ স্টিফেন জে কুন তার সহকর্মী ছিলেন। আট বছর ডাউ কেমিকেলে চাকরি।করার সময় ওলা কার্বোকেশন নিয়ে গবেষণা শুরু করেন। ১৯৬৫ সালে তিনি মার্কিন যুক্তরাষ্ট্রের ওহাইও অঙ্গরাজ্যের কেস ওয়েস্টার্ন রিজার্ভ বিশ্ববিদ্যালয়ে যোগদান করেন। ১৯৬৫ থেকে ১৯৬৯ সাল পর্যন্ত তিনি রসায়ন বিভাগের সভাপতি হিসেবে দায়িত্ব পালন করেন। ১৯৬৭ থেকে ১৯৭৭ সাল পর্যন্ত ওলা সি.এফ.মেবেরি রাসায়নিক গবেষণা অধ্যাপক হিসেবে দায়িত্ব পালন করেন। ১৯৭১ সালে তিনি যুক্তরাষ্ট্রের নাগরিকত্ব লাভ করেন। ১৯৭৭ সালে ওলা সাউদার্ন ক্যালিফোর্নিয়া বিশ্ববিদ্যালয়ে শিক্ষকতা শুরু করেন।
সাউদার্ন ক্যালিফোর্নিয়া বিশ্ববিদ্যালয়ে তিনি লকার হাইড্রোকার্বন গবেষণা ইনস্টিটিউটের বিশেষায়িত অধ্যাপক ও পরিচালক হিসেবে দায়িত্ব পালন করেন। /১৯৮০ সালে ওলা ডোনাল্ড পি ও ক্যাথরিন বি লকার বিশেষায়িত অধ্যাপক পদে নিযুক্ত হন। ১৯৯৪ সালে কার্বোকেশন রসায়নে অবদানের স্বীকৃতিস্বরূপ তিনি নোবেল পুরস্কার লাভ করেন।
কানাডিয়ান রসায়নবিদ সল ভেইনস্টেইন ও ওলা পারডু বিশ্ববিদ্যালয়ের শিক্ষক হার্বার্ট সি ব্রাউনের সঙ্গে "অ-ধ্রুপদী" কার্বোকেশন প্রক্রিয়ার অস্তিত্ব নিয়ে জীবনভর সংগ্রামে লিপ্ত ছিলেন।
১৯৯৭ সাল থেকে ওলা পরিবার বিশেষ তহবিলের মাধ্যমে আর্থিক বৃত্তিদান করে আসছে। মেধাবী ও সম্ভাবনাময় রসায়নবিদরা এ বৃত্তি লাভ করেন। আমেরিকান রসায়নবিদ সমিতি বৃত্তিধারী শিক্ষার্থীদের নির্বাচিত করে।
পরবর্তী জীবনে ওলা হাইড্রোকার্বন ও মিথানল অর্থনীতি নিয়ে গবেষণা করেন। রবার্ট জুবিন, অ্যান করবিন এবং জেমস উসলের সাথে একত্রে তিনি নমনীয় জ্বালানি( Flexible fuel) প্রবর্তন সংক্রান্ত উদ্যোগ গ্রহণ করেন। ২০০৫ সালে তিনি নবায়নযোগ্য শক্তি ব্যবহার করে হাইড্রোজেন ও কার্বন ডাই অক্সাইডের সাহায্যে মিথানল উৎপাদনের আহবান জানিয়ে গবেষণা প্রবন্ধ রচনা করেন।
টেনিস বল
টেনিস বল টেনিস খেলায় ব্যবহারের জন্য ডিজাইন করা বল বিশেষ। বড় বড় ক্রীড়া ইভেন্টে টেনিস বল ফ্লুরোসেন্ট হলুদ হয়।  তবে বিনোদনমূলক খেলায় কার্যত বলের যে কোনও রঙ হতে পারে। টেনিস বলগুলি একটি তন্তুযুক্ত ফেল্ট আবৃত থাকে যা তাদের বায়ুগতীয় (এরোডাইনামিক) বৈশিষ্ট্য সংশোধন করে। প্রতিটি বলে একটি সাদা বক্রাকার ডিম্বাকৃতি রেখা বেষ্টন করে থাকে।
সবিস্তার বিবরণী
নিয়ন্ত্রিত খেলার আধুনিক টেনিস বলকে অনুমোদিত মানদণ্ড অনুসারে নির্দিষ্ট আকার, ওজন, বিকৃতি এবং বাউন্সের সাথে সামঞ্জস্যপূর্ণ হতে হয়। আন্তর্জাতিক টেনিস ফেডারেশন (আইটিএফ) বলের অনুমোদিত ব্যাস সংজ্ঞায়িত করেছে । বলের ভর এর ব্যাপ্তি থাকতে হবে । আইটিএফ অনুমোদিত একমাত্র রঙ হ'ল হলুদ এবং সাদা। বেশিরভাগ উৎপাদিত বলে "অপটিক হলুদ" নামে পরিচিত  ফ্লুরোসেন্ট হলুদ বর্ণ ব্যবহৃত হয়। এই রঙটি টেলিভিশনে আরও বেশি দৃশ্যমান হয় প্রমাণিত হওয়ার পর ১৯৭২ সালে প্রথম ব্যবহৃত হয়েছিল।
টেনিস বল বায়ুপূর্ণ হয় এবং তার বাইরেটায় অভিন্ন ফেল্ট-আবৃত রাবার যৌগ থাকে। এই ফেল্ট সীমানা স্তর এ প্রবাহ বিচ্ছেদ কে বিলম্বিত করে। এর কারণে বায়ুগতীয় টান হ্রাস পেয়ে বলকে অপেক্ষাকৃত ভালো উড়ান (ফ্লাইট) ধর্ম দান করে। অনেক সময় বলের উপর ব্র্যান্ডের নাম ছাড়াও তাদের উপর একটি সংখ্যা বসানো থাকে। এটি সংলগ্ন কোর্টে একই ব্র্যান্ডের অন্য একটি বলের সেটকে আলাদা করতে সহায়তা করে।
টেনিস বল বাইরে বের করার (প্যাকিং থেকে) সাথে সাথেই তার বাউন্স হারাতে শুরু করে। তাদের বাউন্স নির্ধারণের জন্য তাদের পরীক্ষা করা হতে পারে। আধুনিক নিয়ন্ত্রিত টেনিসে প্রাথমিকভাবে ব্যবহৃত না হওয়া পর্যন্ত বলগুলিকে নির্দিষ্ট চাপ এর অধীনে রাখা হয় (প্রায় দুই বায়ুমণ্ডলীয় চাপ)। বেশি উচ্চতায় ব্যবহারের জন্য তৈরি বলগুলির প্রাথমিক চাপ কম রাখা থাকে এবং অনুশীলনের জন্য ব্যবহৃত সস্তার বলগুলি অভ্যন্তরীণ চাপ ছাড়াই তৈরি করা হয়। কোনও বলের বাউন্স পরীক্ষার জন্য বলটিকে উচ্চতা থেকে কংক্রিট এ ফেলা হয়;   তে ৬০% আপেক্ষিক আর্দ্রতায় সমুদ্র-তলে থেকে বাউন্স  এর মধ্যে থাকলে বলটি গ্রহণযোগ্য হয়; সমুদ্রপৃষ্ঠে পরীক্ষা করার সময় বেশি-উচ্চতার বলগুলি কিন্তু ভিন্ন বৈশিষ্ট্য দেখাবে।
প্যাকেজিং
১৯২৫ সালের আগে টেনিস বলগুলি কাগজ মোড়কে পেপারবোর্ড বাক্সে প্যাকেজ করা হত। ১৯২৫ সালে উইলসন-ওয়েস্টার্ন স্পোর্টিং গুডস কোম্পানি পিচবোর্ড টিউব চালু করে। ১৯২৬ সালে পেনসিলভেনিয়া রাবার কোম্পানি তিনটি বলের অভেদ্যভাবে সিল করা চাপযুক্ত ধাতব টিউব বাজারে নিয়ে আসে। এর শীর্ষ অংশটি খোলার জন্য ছিল গির্জা চাবি (চার্চকি)। ১৯৮০ এর দশকের শুরু থেকে চালু হয় টানা-ট্যাব (পুল-ট্যাব) সীল সহ প্লাস্টিক (পুনর্ব্যবহারযোগ্য পিইটি) পাত্র এবং প্লাস্টিকের ঢাকনা যুক্ত প্রতিটি পাত্রে তিন বা চারটি বল থাকে। চাপবিহীন বলগুলি প্রায়ই নেট ব্যাগ বা বালতিতে আসে। কারণ তাদের চাপ-সিল করার প্রয়োজন হয় না।
ক্যালিকো জ্যাক
right|thumb|ক্যালিকো জ্যাকের [[জলি রজার। ]] জন রেকহাম (২৭ ডিসেম্বর ১৬৮২ - ১৮ নভেম্বর ১৭২০) ছিলেন একজন কিউবান-ইংরেজ জলদস্যু ক্যাপ্টেন যিনি বাহামা ও কিউবায় ১৮-শতকের দিকে বিচরন করতেন। তিনি ক্যালিকো জ্যাক নামেই বেশি পরিচিত। এছাড়াও ঐতিহাসিক নথিপত্রে তাকে রেকাম বা রেকুম নামে উচ্চারন করা হত এবং তাকে প্রায়ই জ্যাক রেকহাম নামে ডাকা হত। তার ডাকনাম ক্যালিকো এসেছে একধরনের সাদা সুতি কাপড় থেকে; এ ধরনের কাপড় তিনি প্রায়ই পরিধান করতেন এবং তখনকার সময় জ্যাককে সংক্ষিপ্তকারে জন নামে সম্বোধন করা হত।
রেকহাম জলদস্যুতার স্বর্ণযুগে (১৬৯০-১৭৩০) ১৭১৮ সাল থেকে ১৭২০ সাল পর্যন্ত সক্রিয় ছিলেন। তিনি দুটি কারণে অত্যন্ত জনপ্রিয় ছিলেন; প্রথমত তিনি মাথার খুলির নিচে দুটি আড়াআড়ি হাড় সংবলিত জলি রজার পতাকা ব্যবহার করতেন এবং তার দলে দুজন নারী জলদস্যু ছিল (মেরি রিড ও রেকহামের প্রেমিকা অ্যান বনি)।
চার্লস ভ্যানকে তার ক্যাপ্টেন পদ থেকে বিচ্যুত করার পর রেকহাম ক্যাপ্টেনের দ্বায়িত্ব গ্রহণ করেন এবং লিওয়ার্ড দ্বীপপুঞ্জ, জ্যামাইকা চ্যানেল ও উইন্ডওয়ার্ড প্যাসেজের পথে তার যাত্রা অব্যহত রাখেন। ১৭১৯ সালের কোন একসময় তিনি রাজকীয় ক্ষমা পেয়েছিলেন এবং নিউ প্রোভিডেন্সে চলে আসেন। নিউ প্রোভিডেন্সে তার অ্যান বনির সাথে সাক্ষাত হয়; বনি, জেমস বনি নামে একজনকে বিয়ে করেছিল। ১৭২০ সালে রেকহাম যখন জলদস্যুতায় ফিরে আসেন তখন অ্যান বনি তার সাথে যোগদান করে। রেকহাম একটি ব্রিটিশ স্লোপ (ছোট জাহাজ) চুরি করে তার জলদস্যু জীবন পুনরায় শুরু করেন। এসময় তাদের দলে নতুন ক্রু হিসেবে মেরি রিড যোগদান করেন। এর প্রায় কিছুদিন পরই তিনি জলদস্যু শিকারি (প্রাইভেটিয়ার) জনাথন বার্নেটের হাতে গ্রেফতার হন এবং একই বছর নভেম্বরে জ্যামাইকার পোর্ট রয়ালে তাকে ফাঁসিতে ঝুলিয়ে মৃত্যুদন্ড কার্যকর করা হয়।
আটক, বিচার ও মৃত্যু
১৭২০ সালের সেপ্টেম্বরে বাহামার গভর্নর রজার, রেকহাম ও তার ক্রুদে জলদস্যু হিসেবে ঘোষণা করে একটি ওয়ারেন্ট / ইশতেহার জাড়ি করেন; কিন্তু ঘোষণাটি আক্টোবরের পূর্বে প্রকাশ করা হয়নি। ঠিক একই সময়ে জলদস্যু শিকারী জনাথন বার্নেট, রেকহামকে অনুসরন করে জ্যামাইকায় পৌঁচ্ছেছিল। বার্নেট আক্টোবর, ১৭২০ সালে রেকহাম ও তার ক্রুদের জ্যামাইকার ব্রে হার্বার উপসাগরে নোঙ্গর করা অবস্থায় (এবং মাতাল) বন্দি করেন। নভেম্বর ১৭২০ সালে তাদের জ্যামাইকার স্পেনিশ শহরে বিচারের মুখমুখি করা হয়। রেকহামকে পোর্ট রয়ালে নভেম্বর ১৮, ১৭২০ সালে ফাঁসিতে ঝুলিয়ে মৃত্যুদন্ড কার্যকর করা হয়। মৃত্যুদন্ডের পর রেকহামের দেহ ফাঁসিকাষ্ঠে ঝুলিয়ে পোর্ট রয়ালের প্রবেশপথে একটি ছোট দ্বীপে রেখে দেওয়া হয়। বর্তমানে স্থানটি রেকহামের দ্বীপ নামে পরিচিত।
তার ক্রুদের ভাগ্য
রেকহামের মৃত্যুদন্ডের দশ দিন পর অ্যান বনি ও মেরি রিড তাদের বিচার চলাকালে উভয়েই গর্ভবতী বলে দাবি করে এবং দাবি প্রমাণ না হওয়া পর্যন্ত তাদের আদালতের জিম্মায় রাখা হয়। ১৭২১ সালের এপ্রিলে রিড সন্তান প্রসবের সময়কার একটি জ্বরে আক্রান্ত হয়ে মৃত্যুবরণ করে এবং বনি মৃত্যুদন্ড থেকে নিষ্কৃতি পান এবং বৃদ্ধ বয়সে ১৭৮২ সালে মৃত্যুবরণ করেন।
রেকহামের বিচারের পরের দিন তার দুজন ক্রু জন ও টম বর্ন (ব্রাউন) ১৭২০-এর মাঝামাঝিতে সংঘঠিত একটি বিদ্রোহের অপরাধে আলাদা আলাদাভাবে দেষী সাবস্থ হন।
মোট আট জন ব্যক্তি সেদিন রেকহামের ক্রুদের সাথে মদ পান করছিল এবং বন্দি হয়েছিল (জর্জ ফেদারস্টোন, রিচার্ড কর্নার, জন ডেভিস, জন হাউএল, নওয়া হারওড, জেমস ডবিনস, পেত্রিক কার্টে ও থমাস আর্ল); তাদের সকলকেই জানুয়ারি, ১৭২১ সালে দোষী সাবস্থ করা হয় এবং ফেব্রুয়ারি ১৭২১ সালে ফাঁসিতে ঝুলিয়ে মৃত্যুদন্ড কার্যকর করা হয়।
উত্তরখান ইউনিয়ন
উত্তরখান ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
আয়তন ও জনসংখ্যা
আয়তনঃ ৩৫ বর্গ কিলোমিটার (প্রায়) লোক সংখ্যা  ১,৪২,০০০০ জন                                             পুরুষঃ ৭৮,২০০ জন                                                    মহিলাঃ ৬৩,৮০০ জন
ক্রেগ মার্টিন
ক্রেগ মার্টিন যাকে ইউরেশীয় ক্রেগ মার্টিন নামেও অভিহিত করা হয় চড়াই পরিবারভুক্ত ছোট আকারের প্যাসারিন পাখি। এদের দ্বিপদী বৈজ্ঞানিক নাম Ptyonoprogne rupestris। এরা দক্ষিণ ইউরোপ, উত্তর পূর্ব আফ্রিকা এবং দক্ষিণ এশিয়ার দেশসমূহে বাস করে।
শ্রেণীবিন্যাস
১৭৬৯ সালে ইতালিয় প্রকৃতিবিদ জিয়োভান্নি এন্টোনিও স্কোপোলি এদেরকে হাইরানডো রুপেস্ট্রিস নামে বর্ণনা করেন। ১৮৫০ সালে এদেরকে নতুন Ptyonoprogne গণ-এ স্থানান্তর করেন জার্মান প্রকৃতিবিদ হেইনরিখ গুস্তাভ রেইকেনবেক।,
বর্ণনা
ক্রেগ মার্টিন লম্বায় এবং ডানার বিস্তৃতি । এদের গড় ওজন ২৩ গ্রাম। এদের শরীরের উপরের অংশের পালক ছাইরঙা-বাদামী এবং নিম্নাংশের পালক বিবর্ণ।
বহিঃসংযোগ
Eurasian Crag Martin --- Břehule skalní
গাজীপুর (দ্ব্যর্থতা নিরসন)
গাজীপুর দ্বারা বোঝানো যেতে পারেঃ
চিত্র চিন্তা
চিত্র চিন্তা (চিত্ৰ চিন্তা) হল গৌহাটি সিনে ক্লাব দ্বারা প্রকাশিত একটি বার্ষিক সিনে জার্নাল। জার্নালটি ভবেন্দ্র নাথ শইকীয়ার মস্তিষ্কপ্রসূত, প্রখ্যাত অসমীয়া চলচ্চিত্র নির্মাতা, যিনি গত শতাব্দীর প্রথম দিকে এটি প্রকাশ করতে শুরু করেছিলেন। ২০০৩ সাল পর্যন্ত এটি একটি অনিয়মিতভাবে প্রকাশিত নিউজলেটার ছিল যখন এটি একটি বার্ষিক পত্রিকা হিসাবে পুনরায় নকশা করা হয়েছিল। এটি অসমীয়া সাহিত্য এবং চলচ্চিত্র সমালোচকদের সমস্ত অসামান্য অবদানকে কভার করে। জার্নালটি মর্যাদাপূর্ণ প্রাগ সিনে পুরস্কার জিতেছে।
বেগুনি কোকিল
বেগুনি কোকিল (বৈজ্ঞানিক নাম: Chrysococcyx xanthorhynchus) হলুদঠোঁট সোনাপাপিয়া বা বেগুনি পাপিয়া নামেও পরিচিত এক ধরনের কোকিল প্রজাতির পাখি। এরা বেশ দ্রুত উড়তে পারে। এদেরকে সাধারণত বাংলাদেশ, ভারত, ভুটান, চীনে দেখা যায়।
বিস্তৃতি
বেগুনি কোকিল প্রধানত চিরসবুজ বনের বাসিন্দা। এরা সাধারণত একাকী, জোড়ায় বা চার-ছয়টির দলে বিচরণ করে।
আকার
বেগুনি কোকিল লম্বায় ১৭ সেন্টিমিটারের মত। স্ত্রী ও পুরুষ পাখির রঙে ভিন্নতা রয়েছে। পুরুষের মাথা-ঘাড়-গলা-থুতনি-পিঠ ও বুকের ওপরের পালকগুলো চকচকে বেগুনি। বুক-পেটের নিচটা সাদা, তার ওপর বেগুনি-বাদামি ডোরা। লেজ কালচে, আগা সাদা। লেজের বাইরের পালকের প্রান্তে সাদা ডোরা। স্ত্রীর দেহের ওপরের পালকগুলো ব্রোঞ্জ রঙা। দেহের নিচের অংশ সাদা ও তাতে ফিতার মতো সাজানো সবুজাভ-ব্রোঞ্জ ডোরা। লেজ সবুজাভ, আগা সাদা। চোখের চারদিকে টকটকে লাল রিং দেখা যায়। পুরুষের ঠোঁট উজ্জ্বল কমলা, স্ত্রীরটি অনুজ্জ্বল হলুদ। পা, পায়ের পাতা ও নখ কালচে। অপ্রাপ্তবয়স্ক পাখি দেখতে অনেকটা মা কোকিলের মতো।
খাদ্য
বেগুনি কোকিল সাধারণত শুঁয়াপোকা, ছারপোকা ও নরম পোকামাকড় খেতে পছন্দ করে।
প্রজনন
মে-জুন মাস বেগুনি কোকিলের প্রজননকাল। অন্যান্য কোকিলের ন্যায় এরাও বাসা বানায় না। স্ত্রী কোকিল চুপিসারে মৌটুসি বা মাকড়সারভূকের বাসার মুখে ডিম পেড়ে আসে। আকারে কিছুটা বড় হলেও ধাত্রী পাখির ডিমের রঙের সঙ্গে মিল রেখে ডিম পাড়ে। সাদা রঙের ডিমগুলোয় উজ্জ্বল বা লালচে বাদামি ছিট থাকে।